
Solitea dokončila akvizíciu českej spoločnosti PRYTANIS a.s. 
Posilňuje tak svoju pozíciu popredného dodávateľa riešení pre spoločnosti zaoberajúce sa špedíciou, osobnou a nákladnou dopravou
Tlačová správa
Bratislava, 13. septembra 2021 – Solitea získala 100% podiel v spoločnosti PRYTANIS a.s.. Ide o popredného českého dodávateľa informačných systémov pre autodopravcov, prevádzkovateľov osobnej prepravy, špedičné a logistické spoločnosti. Po decembrovej akvizícii spoločnosti VH Soft je to v krátkej dobe už druhá investícia do tohoto segmentu. Solitea tak má za sebou ďalšiu z množstva významných akvizícii IT spoločností v Slovenskej a Českej republike.
„PRYTANIS do Solitey neprináša len obrovské know-how, a to najmä v oblasti riešení pre osobnú a nákladnú prepravu a špedíciu, ale aj zákazníkov, ktorí patria medzi najväčšie subjekty vo svojom obore. S rýchlym rozvojom technológií je pre tento segment zákazníkov kvalitný informačný systém čím ďalej kľúčovejším prostriedkom pre akceleráciu ďalšieho rastu,“ hovorí Martin Cígler, predseda predstavenstva Solitey. Dodáva tiež: „Vnímame tu obrovskú synergiu. Know-how PRYTANISu na poli informačných systémov pre riešenie dopravy dokáže Solitea doplniť o rozsiahle skúsenosti v oblasti ERP či dátovej analytiky, vďaka ktorým dokážeme zjednodušiť a zefektívniť riešenie vnútrofiremných procesov našich spoločných zákazníkov. Akvizícia pre nás rovnako znamená príliv kvalifikovaných odborníkov a už teraz sa teším na vzájomnú spoluprácu.“
Solitea je jedným z najväčších dodávateľov účtovných a podnikových informačných systémov (ERP) v strednej a východnej Európe. Tieto riešenia sú určené ako pre komerčný segment, tak aj pre štátne a neziskové organizácie. Cloudové služby Solitey využívajú statisíce užívateľov a v Česku je spoločnosť tiež lídrom na trhu pokladničných systémov. Súčasťou portfólia je aj outsourcing spracovania miezd na kľúč a realizácie rozsiahlych projektov upravených na mieru domácim aj zahraničným zákazníkom. V Česku ide, napríklad o systém eRecept a  vo Fínsku ide o implementáciu systému pre ich colnú správu TULLI.
„Spojenie so Soliteou ako veľkým softwarehousom nám poskytne tak veľmi potrebné zázemie pre ďalší rozvoj a implementáciu najmodernejších technológií,“ dopĺňa Luboš Florián, predseda predstavenstva PRYATNIS a.s. „Vďaka tomu budeme schopní rýchlejšie vyhovieť požiadavkám a potrebám našich zákazníkov a výrazne zefektívniť ich podnikanie. Už dnes sa tiež tešíme na využitie synergií, ktoré nám umožnia rozšíriť portfólio služieb a produktov poskytovaných našou existujúcou zákazníckou bázou. Zároveň naše know-how využijeme u súčasných zákazníkov Solitey a tým ďalej urýchlime náš rast.“
Z pohľadu zamestnancov, zákazníkov a obchodných partnerov spoločnosti PRYTANIS neznamená akvizícia žiadnu zmenu. Spoločnosť aj najďalej bude riadiť pôvodný výkonný manažment a ich činnosť zostáva bez úprav. V štruktúre Solitey bude spadať do divízie Medium-sized Business. Cena akvizície je neverejná a transakcia podlieha schváleniu Úradom pre ochranu hospodárskej súťaže (ÚOHS).  
O spoločnosti PRYTANIS a.s.
Informačný systém Prytanis na českom trhu vyvíjala spoločnosť UNIS COMPUTERS, a.s., od začiatku deväťdesiatych rokov minulého storočia. Začiatkom minulého roku sa ale odštiepila do samostatnej spoločnosti PRYATNIS a.s.. Medzi jej zákazníkov patria, v Česku a na Slovensku, predovšetkým spoločnosti zaoberajúce sa špedíciou, logistikou a osobnou a nákladnou prepravou (ESA s.r.o., Šmídl Provozní Holding s.r.o., CEE Logistics a.s., ICOM transport a.s.), ale nájdeme medzi nimi aj obchodné spoločnosti, ako je napríklad JABLOTRON ALARMS a.s. Viac informácií na www.prytanis.cz.
O spoločnosti Solitea
Solitea, a.s., patrí medzi veľkých európskych dodávateľov ICT riešení. Spoločnosť zamestnáva cez 1000 zamestnancov v siedmich krajinách sveta a v rámci európskeho regiónu obsluhuje cez 260 000 zákazníkov v 15 krajinách. V tomto roku holding očakáva výnosy presahujúce 2,5 miliardy korún a dlhodobo patrí k najrýchlejšie rastúcim IT spoločnostiam v regióne. V posledných štyroch rokoch uskutočnila Solitea mnoho významných akvizícii IT spoločností v Slovenskej a Českej republike (Altus software, Aquasoft, Axiom, BI Experts, CDL SYSTEM, Cígler software, Clever Decision, D3Soft, Dotykačka, Dynamica, GEMMA Systems, J.K.R., Mainstream, Smart software, Vema, WBI), v Rakúsku (JET ERP) a na Balkáne (Billans, MIT Informatika, SAOP). Solitea dlhodobo posilňuje svoju pozíciu významného európskeho dodávateľa informačných technológií pre komerčné subjekty aj štátnu správu. Viac na www.solitea.com.

Pre ďalšie informácie kontaktujte:
· Solitea: Michaela Raffayová, michaela.raffayova@solitea.sk, +421 948 939 342

